Αφού φύγαμε από την Ομάδα,
ανέβηκε ένα βίντεο της Πάιπερ για τα παιδιά μας.
Ήταν σκληρό.
Το περιεχόμενο του βίντεο ήταν
η Πάιπερ, ο Λεβ, η Ελιάνα, η Έμιλι.
Κάθονταν στο κρεβάτι της Πάιπερ.
Θυμάμαι την Πάιπερ να αναφέρει ένα ένα τα παιδιά
και να λέει γιατί έφυγαν.
Θέλω να πω πως όσοι φεύγουν από την Ομάδα
πάντα κατηγορούν το τοξικό περιβάλλον.
Δεν ισχύει. Είμαστε πολύ καλοί φίλοι. Περνάμε πολύ καλά.
Δεν θα αφήσω τον κόσμο να λέει ότι είμαστε τοξικό μέρος.
Η Πάιπερ φαίνεται ότι…
νιώθει άβολα.
Ήταν πολύ στημένο.
Δεν υπάρχει ενήλικας. Κανείς δεν ελέγχει την Πάιπερ, το ορκίζομαι.
Τώρα που έχω δει την άλλη πλευρά των βίντεο,
φαίνεται ότι την καθοδηγούσαν πολύ.
Στο βίντεο, έκανε και unfollow όλα τα παιδιά μας.
Είμαι στη σελίδα της Ομάδας και θα τους κάνουμε unfollow τώρα.
Πρώτη είναι η Κλερ.
Προφανώς είναι ξαδέρφη μου
και περάσαμε πολύ καλά μαζί.
Τα παιδιά μας κάθισαν κι είδαν το βίντεο
και παρακολουθούσαν την οργή.
Και τα σχόλια…
ΓΥΡΝΑΣ ΤΗΝ ΠΛΑΤΗ ΣΤΗΝ ΞΑΔΕΡΦΗ ΣΟΥ
Τα σχόλια ήταν γεμάτα μίσος.
ΣΕ ΜΙΣΩ
ΠΑΡΑΤΗΣΕΣ ΤΗΝ ΠΑΪΠΕΡ
Ήμουν μόλις 13 χρονών
κι άρχισα να λαμβάνω μίσος από όλον τον κόσμο.
Ένιωθα τόσο ευάλωτη
που εσωτερίκευα πραγματικά αυτό που έβλεπα.
ΜΗΝ ΑΝΑΚΑΤΕΥΕΙΣ ΤΗ ΛΕΣΒΙΑ ΜΑΝΑ ΣΟΥ
Τα παιδιά δέχονταν επίθεση.
Τις αποκαλώ εκστρατείες μίσους.
Δεν ξέρω αν ήταν ενορχηστρωμένες από την Τίφανι ή από μποτ
ή αν ήταν αληθινά παιδιά, αλλά δέχονταν επίθεση διαδικτυακά.
Είναι παιδιά που ζουν στην Αμερική κι εκφοβίζονται.
Είναι διαφορετικό επίπεδο εκφοβισμού.
Δεν είναι μόνο 100 παιδιά στην πόλη σου.
Είναι όλος ο κόσμος.
Σίγουρα με πονούσε πολύ να βλέπω όσα έλεγαν όλοι.
Ένιωθα ότι με κρίνουν και με σχολιάζουν.
Νιώθω θυμό για την κατάσταση
γιατί με ταγκάρουν σε "Όσα είπε η Πάιπερ για μένα".
Ξέρω ότι είναι η Τίφανι.
Λες ψέματα στους θαυμαστές
ότι μιλάει η κόρη σου, αλλά μιλάς εσύ.
Η Τίφανι είναι στο κινητό της
και κράζει παιδιά από τον λογαριασμό της Πάιπερ.
Έμπαινε σε ομαδικές συζητήσεις.
Ξεκινούσε εκστρατείες μίσους για όποιον έφευγε από την Ομάδα τότε
κι έφτιαχνε λογαριασμούς θαυμαστών.
Η Τίφανι έφτιαχνε λογαριασμούς θαυμαστών
για να μιλάει άσχημα για τα μέλη της Ομάδας που έφευγαν.
Ο γιος μου είναι συντετριμμένος.
Θα ήθελα να σταματήσει.
Άσε το παιδί μου ήσυχο. Άσε αυτά τα παιδιά ήσυχα.
Ασχολήσου με το δικό σου. Άσε τα παιδιά μας ήσυχα.
ΚΑΚΕΣ ΕΠΙΡΡΟΕΣ Η ΣΚΟΤΕΙΝΗ ΠΛΕΥΡΑ ΤΟΥ KIDFLUENCING
Αφότου φύγαμε από την Ομάδα,
όλα τα κοινωνικά δίκτυα των παιδιών, ειδικά το YouTube,
έπιασαν πάτο κι είχαν μηδενικές προβολές.
Έστελνα μέιλ στο YouTube
και προσπαθούσα να βελτιώσω τα αποτελέσματα αναζήτησης.
Προσπαθούσα να καταλάβω τι είχε συμβεί στο κανάλι του Σόγιερ.
Πότε άρχισες να χάνεις συνδρομητές;
Λοιπόν, ο Σόγιερ έφυγε στις 15 Φεβρουαρίου.
Μετά, μέσα σε δύο μέρες,
χάνουμε συνδρομητές, εκατοντάδες συνδρομητές τη μέρα.
Ναι. Είναι πολύ ασυνήθιστη πτώση.
Δεν περίμενα να δω τόσο ισχυρή πτώση
εκτός κι αν υπήρχε ενεργή εκστρατεία,
όπου ένας ινφλουένσερ που ασκεί επιρροή στο κοινό του
θα έλεγε "Απεγγραφείτε από το κανάλι", το έχουμε δει πολλές φορές.
Αλλά εμείς είχαμε αρνητικά νούμερα μέσα σε δύο μέρες,
το κοινό δεν ήξερε καν ότι ο Σόγιερ είχε φύγει.
Τους είπαν εν τέλει να απεγγραφούν, αλλά…
Οι θαυμαστές δεν ήξεραν ότι ο Σόγιερ είχε φύγει.
Ναι. Μόνο ο Χάντερ κι η Τίφανι.
Νιώθαμε ότι το έκαναν στα κανάλια μας.
Όταν τα νούμερα της Κλερ άρχισαν να πέφτουν,
τότε σκέφτηκα "Αμάν, αρχίσαμε".
Κάναμε πολλά τηλεφωνήματα μεταξύ των γονιών.
Η ανάλυση της Κλερ. Η ανάλυση των άλλων παιδιών.
Ήταν το ίδιο για όλα τα παιδιά.
Κάποιες από τις μαμάδες ερευνούσαν επί μήνες
πώς να σταματήσουν την Τίφανι.
Ο στόχος ήταν να καταλάβουμε τι κάνει στα κανάλια μας και να το αντιστρέψουμε.
Μοιραζόμαστε πληροφορίες, προσπαθούμε να βγάλουμε άκρη.
Μιλήσαμε με πολλά γραφεία.
Τελικά, μας κατεύθυναν στη δικηγορικό γραφείο που συνεργάζεται μαζί μας.
Η Τίφανι και το αγόρι/συνεργάτης της, ο Χάντερ,
έχουν πει στο παρελθόν ότι έχουν την ικανότητα,
κι έχουν κάνει στο παρελθόν τέτοια πράγματα σε άλλους ανθρώπους.
Το έκαναν πρώτα σε μένα. Πλέον όλοι ξέρουν πως αν φύγεις από την Ομάδα,
οι προβολές σου θα πέσουν,
θα χάσεις συνδρομητές, θα χάσεις ακόλουθους.
Θα μπεις στη μαύρη λίστα.
Μόλις έφυγα,
ο Χάντερ απενεργοποίησε τις ειδοποιήσεις στο κανάλι μου.
Τότε τον βγάλαμε από τον λογαριασμό.
Προσπαθούσε να ξανασυνδεθεί σαν τρελός,
προσπαθούσε να βρει τον κωδικό.
Υπάρχει ένας κόσμος σκοτεινών τεχνών πίσω από αυτά τα κανάλια.
Είναι το οικοσύστημα των σόσιαλ
που δεν βλέπεις.
Υπάρχουν άνθρωποι που αγοράζουν δίκτυα από μποτ,
πληρώνουν κόσμο για να κάνουν μαζικές αναφορές σε λογαριασμούς.
Έμπαιναν σε διαφορετικούς λογαριασμούς
και πατούσαν "αναφορά βίντεο".
Ξέρουμε ότι έγινε αυτό επειδή σε κάποια από τα βίντεο
δεν μπορείς να βάλεις καν διαφήμιση επειδή το YouTube το θεωρεί βίαιο,
ενώ είναι ένα βίντεο που κάθομαι με τους φίλους μου.
Μάθαμε αργότερα
ότι τα βίντεο ήταν ενσωματωμένα σε ιστοσελίδες πορνό και τζόγου
κι άλλες τοποθεσίες
που επηρεάζουν αρνητικά τα αποτελέσματα αναζήτησης.
Αν το όνομά σου είναι συνδεδεμένο σε μια από αυτές τις σελίδες πορνό,
θα επηρεάσει τον αριθμό των συνδρομητών.
Θα εμφανιστεί σε μια αναζήτηση.
Αυτό θα επηρεάσει αρνητικά το όνομά σου για πάντα.
Το ίντερνετ είναι γραμμένο με μελάνι, όχι με μολύβι.
Το κανάλι μου δεν ήταν ποτέ το ίδιο.
Έχει αμαυρωθεί για πάντα.
Όλοι οι κόποι μου.
Γεια σας. Είμαι ο Σόγιερ.
Ξεκίνησα το κανάλι μου στο YouTube πριν λίγες μέρες.
Όλα όσα με ένοιαζαν και μου έδιναν κίνητρο να δουλέψω
σαμποτάρονται από άτομα που νόμιζα ότι ήθελαν να με βοηθήσουν.
Από άτομα που εμπιστευόμουν.
Καταθέσαμε αγωγή
εναντίον της Τίφανι και του Χάντερ Χιλ.
Δεν κάναμε μήνυση στην Πάιπερ. Δεν έχουμε αιτήματα εναντίον της.
Ζητάμε συλλογικά δεκάδες εκατομμύρια δολάρια
για τα 11 παιδιά της αγωγής.
Το 2022, κατατέθηκε η αγωγή
με κατηγορίες για κακομεταχείριση, κακή συμπεριφορά
κι αποκάλυπτε πολλά άσχημα πράγματα που συνέβαιναν στα παρασκήνια.
Όταν ξεκίνησα την υπόθεση,
διάβασα την αρχική καταγγελία.
Οι γονείς τότε ανησυχούσαν κυρίως για τις επιπτώσεις
που είδαν στην καριέρα των παιδιών.
Και όλα όσα έγιναν στους λογαριασμούς των παιδιών.
-Είσαι έτοιμη; -Ναι.
Πήγαμε και κάναμε ερωτήσεις στα παιδιά.
Ανακαλύψαμε ότι οι ιστορίες που μας είπαν οι γονείς
για όσα συνέβαιναν ήταν η κορυφή ενός παγόβουνου.
Έχουμε 11 παιδιά των οποίων οι ιστορίες συμβαδίζουν.
Αυτό που έκαναν σε αυτά τα παιδιά είναι σοκαριστικό.
ΜΑΡΤΙΟΣ 2024
Αφού υποβάλαμε την καταγγελία, ξεκινήσαμε τη συλλογή στοιχείων.
Με πολλούς από εσάς συναντιόμαστε για πρώτη φορά σήμερα.
Από ό,τι καταλαβαίνω, μαθαίνετε όλο και περισσότερα
για το τι πέρασαν τα παιδιά που δεν ξέρατε.
Αρχικά, πολλοί από εσάς ήρθατε σ' αυτήν την υπόθεση
λόγω των παρεμβολών με τα κανάλια στο YouTube.
Αφού ξεκίνησε η υπόθεση, καθώς συναντήσατε τον Ματ και το γραφείο μας,
ανακαλύψατε άλλα στοιχεία της ιστορίας,
τη συναισθηματική κακοποίηση που υπέστησαν, τη λεκτική βία,
τη σεξουαλική κακοποίηση.
Όταν έμαθα από την Κλερ και τη Ρις τι τους συνέβη,
είχαμε την πρώτη μας συνάντηση ως ομάδα με τους δικηγόρους μας.
Οι δικηγόροι άρχισαν να κάνουν ερωτήσεις.
Η Σόφι είπε κάτι.
Κι η Κλερ λέει "Κι εγώ".
Η Ρις είπε "Κι εγώ".
Και μετά ο Χέιντεν είπε "Μου έκανε αυτό". Ο Σόγιερ είπε "Μου έκανε αυτό".
Και μετά όλοι άρχισαν τις αποκαλύψεις.
Δεν ήμασταν προετοιμασμένοι
για τα σεξουαλικά περιστατικά.
Τώρα είμαστε σε πολύ σκοτεινό μέρος.
Με έκανε να νιώσω χειρότερα που την άφησα να μείνει.
Δεν μπορώ να θυμηθώ ποια συζήτηση οδήγησε σ' αυτό,
αλλά θυμάμαι την Τίφανι να με ρωτάει
"Κορίν, έχεις πάρει ποτέ πίπα;"
Κι είπα "Τι είναι αυτό;"
Όταν ήμουν μικρή, δεν ήξερα τι ήταν αυτό.
Ήμουν μπερδεμένη.
Τότε άρχισε να χασκογελάει.
Κοίταξα τον Χάντερ κι ο Χάντερ γελούσε.
Και μετά είπε
"Μπορείς να το κάνεις στον Χάντερ.
Θα σου δείξω με τον Χάντερ".
Και μετά γελούσαν πολύ.
Τότε η Πάιπερ είπε "Μαμά, σταμάτα".
Τους έλεγε να σταματήσουν.
Ήμουν 11 χρονών.
Νιώθω θλίψη για τον νεότερο εαυτό μου.
Πιστεύω ότι θα μπορούσαν εύκολα
να εκμεταλλευτούν αυτήν την κατάσταση,
που μου φαίνεται τρομακτικό.
Η Τίφανι μας στόχευε στις πιο ευάλωτες στιγμές μας κι όταν ήμασταν μόνοι.
Είχε έναν χαρακτήρα που λεγόταν Λένι.
Λένι!
Ο Λένι ήταν μια γάτα που ανήκε στην Τίφανι και την Πάιπερ, που πέθανε.
Η Τίφανι έκανε μια φωνή.
Ο Λένι ήταν ο μεσάζοντας
για όλες τις βρώμικες ή σεξουαλικές σκέψεις
που την έπαιρνε να κάνει.
Ο Λένι δεν είναι χαρακτήρας στα βίντεο της Πάιπερ ή κάτι τέτοιο.
Ο Λένι ήταν εκτός κάμερας, μόνο για εμάς.
Η Τίφανι μάς ξυπνούσε το πρωί.
Συνήθως ήταν κάτι που έκανε ως Λένι.
Μια φορά ήρθε και ξάπλωσε στο κρεβάτι.
Και μετά ήταν πάνω από…
Πήγαινε σε μένα και την Πάιπερ, κι ήταν από πάνω μας
και μας κρατούσε κάτω λέγοντας ότι ήταν κατσίκα του βουνού.
Και μετά βρυχιόταν.
Και μετά άρχισε να κρεμάει το σάλιο της από πάνω μου
και να το ξαναρουφάει.
Δεν μπορούσα να κουνηθώ. Δεν μπορούσα… Δεν είχα τρόπο να αμυνθώ.
Δεν θυμάμαι πώς το έκανα,
αλλά κάπως έβγαλα τα χέρια μου
για να καλυφτώ με την κουβέρτα μόλις έπεφτε το σάλιο.
Μετά σηκωθήκαμε από το κρεβάτι
κι απλώς φερόταν όπως κάθε άλλη μέρα.
Καθώς τα παιδιά άρχισαν να λένε τι τους έκανε
και πώς τα επηρέασε,
οι μαμάδες αρχίσαμε να κλαίμε.
Ακούς τόσα πράγματα και σκέφτεσαι "Πώς γίνεται αυτό;"
Η Ρις, συγκεκριμένα,
ήταν τόσο μικρή.
Ήταν μωρό. Ήταν εννιά χρονών.
Δεν θυμάμαι πώς ξεκίνησε,
αλλά θυμάμαι ότι έφερνα κάτι στο δωμάτιό της.
Είπα "Ορίστε, Τίφανι". Το έβαλα στο κρεβάτι της.
Και καθώς έφευγα, είπε με τη φωνή του Λένι,
η Τίφανι είπε ως Λένι "Μη φεύγεις, Ρις".
Κι είπα "Την κάνω.
Θέλω να φύγω".
Και με άρπαξε.
Δεν ξέρω αν έπιασε τη μέση, τα πόδια ή τον λαιμό μου.
Δεν θυμάμαι, αλλά με άρπαξε.
Έτρεξα στο μπάνιο της και κλειδώθηκα εκεί μέσα.
Καθόμουν εκεί. Και τότε είπε
με τη φωνή του Λένι "Ρις, έχω κατεβάσει το παντελόνι μου.
Θέλεις να δεις;"
Κι είπα "Όχι".
Σε περίπτωση που είχε κατεβάσει το παντελόνι της,
δεν ήθελα να τραυματιστώ, κάλυψα τα μάτια μου.
Ξεκλείδωσα την πόρτα ήσυχα. Την άνοιξα ήσυχα.
Και ψηλαφούσα το δωμάτιο.
Όταν κατάλαβα πού ήμουν, άνοιξα τα μάτια κι άρχισα να πηγαίνω προς την πόρτα.
Τότε με άρπαξε και με τράβηξε στο κρεβάτι της.
Κι άρχισε… Με κρατούσε κάτω.
Έπιανε με το χέρι της το πρόσωπό μου,
το στήθος μου, παντού.
Άρχισε να μετακινεί το χέρι της.
Της πήρα τα χέρια από πάνω μου, ελευθερώθηκα, ξεκλείδωσα την πόρτα,
έφυγα και πήγα στο τροχόσπιτο.
Έμεινα εκεί μέχρι την επόμενη μέρα.
Δεν βγήκα την επόμενη μέρα.
Πριν καν τελειώσει την ιστορία της η Ρις, όλοι κλαίγαμε.
Οι γονείς έκλαιγαν.
Αρρώστησα. Ένιωθα ότι θέλω να κάνω εμετό.
Νιώθω ότι θέλω να κάνω εμετό τώρα που το συζητάω.
Συνέβησαν παρόμοια πράγματα στην Κλερ και τη Σοφ.
Η Τίφανι παρενοχλούσε σεξουαλικά
εμένα, την Κλερ και τη Ρις.
Μια φορά κοιμόμουν.
Και ξύπνησα.
Κι ήταν από πάνω μου όταν ξύπνησα.
Έτριβε το χέρι της πάνω μου λέγοντας ότι ήταν το πουλί του Λένι.
Τελικά, σταμάτησε κι έφυγε από το δωμάτιο.
Αλλά θυμάμαι ότι φοβόμουν τόσο πολύ.
Κι έτσι άρχισα να κλειδώνω την πόρτα.
Αλλά η πόρτα μου έχει μια σχισμή, μπορείς να βάλεις κέρμα και να την ανοίξεις.
Άρχισα να κλειδώνω την πόρτα, αλλά την άνοιγε κι έμπαινε μέσα.
Με επηρεάζει ακόμα και σήμερα…
Δεν ξέρω αν πρέπει να το πω, αλλά κοιμάμαι με ένα μαχαίρι δίπλα στο κρεβάτι
γιατί φοβάμαι πολύ ότι κάποιος θα μπει μέσα
ή θα έρθει στο δωμάτιό μου.
Έγιναν πολλά ακόμα
που δεν θέλω να αναφέρω στην κάμερα,
γιατί είναι σκληρά.
Ήταν η πρώτη φορά που άκουγα τι είχε συμβεί.
Είναι δύσκολο να τα ακούς αυτά.
Η αθωότητά τους έχει χαθεί.
Ένιωσα ότι δεν την προστάτεψα.
Είχα τραυματιστεί. Τα καημένα παιδιά.
Είμαστε οι μαμάδες τους
και πρέπει να τα προστατεύουμε.
Δεν τα προστατέψαμε. Δεν το ξέραμε.
Η μαμά μου δεν ήξερε τίποτα για τα σεξουαλικά πράγματα
που προσπαθούσε να μου κάνει η Τίφανι.
Νομίζω ότι ντρεπόμουν, και δεν τα είπα στη μαμά μου.
Μακάρι να τα έλεγα νωρίτερα.
Κανείς δεν μίλησε. Ούτε η Κλερ ούτε η Ρις.
Κανείς δεν είπε τίποτα.
Μερικές φορές σκεφτόμουν ότι ίσως έπρεπε να πω στις μαμάδες μου τι έγινε.
Αλλά όποτε η Τίφανι έκανε αυτά τα πράγματα σε μένα και τη Ρις,
την είδαμε να τα κάνει και στην Πάιπερ.
Η Πάιπερ τα θεωρεί απολύτως φυσιολογικά.
Σκεφτόμασταν "Εντάξει, τα κάνει και σε σένα.
Μάλλον δεν πειράζει που τα κάνει και σ' εμάς".
Δεν κατάλαβα ότι κάτι δεν πήγαινε καλά, το δικαιολογούσα,
"Είναι οικογένεια. Δεν πειράζει".
Αυτό είναι ένα από τα πλεονεκτήματά της, ότι ήταν θεία μου.
Κι ήταν ο Λένι. Δεν ήταν η Τίφανι. Ο Λένι το έκανε.
Η Τίφανι είναι η μαμά κι η μάνατζερ
ενός από τους μεγαλύτερους λογαριασμούς ανηλίκων στα μέσα κοινωνικής δικτύωσης
κι έχει κατακριθεί αρκετές φορές για το αμφιλεγόμενο περιεχόμενό της.
Με λένε Σάρα Άνταμς.
Στα μέσα κοινωνικής δικτύωσης είμαι η mom.uncharted.
Έφτιαξα μια πλατφόρμα όπου μελετώ ανήλικους ινφλουένσερ και γονείς
που θεωρώ ότι εκμεταλλεύονται τα παιδιά τους.
Στα τέλη του 2021, έμαθα για την Πάιπερ Ροκέλ.
Τότε ξεκίνησε η αγωγή.
Τότε ξεκίνησα να προσέχω λίγο περισσότερο
αυτά που συνέβαιναν.
Πολλοί γνωρίζουν τη μήνυση εναντίον της Τίφανι Σμιθ.
Κατατέθηκε από 11 πρώην μέλη της Ομάδας,
παιδιά που δούλευαν με την Πάιπερ, εναντίον της Τίφανι.
Κι υπάρχουν πολλές κατηγορίες.
Το σημερινό βίντεο είναι για την Πάιπερ Ροκέλ
και την απίστευτα τρελή μήνυση.
147 σελίδες απόλυτης τρέλας.
Τα παιδιά κατηγόρησαν την Τίφανι για συναισθηματική, λεκτική, σεξουαλική
κι οικονομική εκμετάλλευση.
Κάποιοι ισχυρισμοί είναι τρελοί.
Λίγους μήνες πριν την αγωγή, η τραγουδίστρια Pink έγραψε
"Πόσα παιδιά σαν την Πάιπερ Ροκέλ πέφτουν θύματα των γονιών τους;
Σε ποιο σημείο θα πούμε ότι ένα 13χρονο δεν πρέπει να φοράει μπικίνι
ενώ η μητέρα της βγάζει τη φωτογραφία;"
Η μητέρα της Πάιπερ, η Τίφανι, κατηγορείται για αποκρουστικά πράγματα.
Ενθάρρυνε τους έφηβους να κάνουν στοματικό σεξ,
να ντύνονται πιο χυδαία και να αγγίζουν άλλα παιδιά ακατάλληλα.
Στερηθήκαμε την αθωότητά μας.
Δεν ξέραμε πολλά από αυτά που συνέβαιναν. Απαγορευόταν να βρισκόμαστε εκεί.
ΚΑΙ ΕΣΥ ΕΚΜΕΤΑΛΛΕΥΤΗΚΕΣ ΤΗ ΘΕΣΗ ΤΩΝ ΠΑΙΔΙΩΝ ΓΙΑ ΟΙΚΟΝΟΜΙΚΟ ΟΦΕΛΟΣ
Αν βάζεις τα παιδιά σου σ' αυτές τις ομάδες, φταις κι εσύ.
Δεν με νοιάζει αν δεν το ήξερες. Έβαλες τα παιδιά σου σε αυτήν την κατάσταση.
Δεν μπορώ.
Αρχίσαμε να βλέπουμε ρωγμές κι ανησυχητικά σημάδια στην Ομάδα από νωρίς.
Πιστεύω ότι οι γονείς αγνοούν τα σημάδια.
Κάνουν τα στραβά μάτια. Τα ελαχιστοποιούν.
Και τελικά γίνονται συνένοχοι στην εκμετάλλευση του παιδιού τους.
Αν έβλεπα αυτήν την εκπομπή, θα έλεγα "Ηλίθιοι".
Ξέρω ήδη τι θα έλεγα.
"Γιατί να μείνεις;" Ξέρω ήδη τι θα έλεγα.
Εκατό τοις εκατό.
Δεν θα καταλάβαινα γιατί άφησαν το παιδί τους σ' αυτό το περιβάλλον.
Αλλά είναι πολύ περίπλοκο.
Υπάρχει χειραγώγηση στο επίπεδο των παιδιών.
Υπάρχει χειραγώγηση στο επίπεδο των γονιών.
Μας παρακολουθούσε σαν γεράκι.
Δεν μπορούσαμε να κάνουμε παρέα με άλλους.
Ούτε να μιλάμε με όσους είχαν φύγει από την Ομάδα.
Μέχρι να καταλάβεις ότι δεν είναι σωστό,
φοβάσαι να φύγεις ή φοβάσαι να πεις κάτι.
Είναι σαν αίρεση. Δεν μπορείς να βγεις.
Μόλις μπεις,
ξέρεις τι συνέπειες θα υπάρξουν αν την τσαντίσεις.
Το παιδί σου θα πατώσει. Θα το κράζουν.
Θα είναι σκέτη κόλαση.
Δεν θες να βλάψεις το παιδί σου.
Και το παιδί σου δεν θέλει να σου μιλήσει.
Ο Σόγιερ δεν ήθελε να μου μιλήσει.
Δεν ήθελε να στενοχωρηθώ για κάτι που του συνέβη
ούτε ήθελε να κάνω κάτι επειδή ήξερε τις συνέπειες αν την αναστάτωνα.
Το συμπέρασμα είναι αυτό. Οι γονείς δεν ήξεραν τι συνέβαινε.
Μπορείς να τους κατηγορήσεις γι' αυτό,
που δεν ήξεραν τι συνέβαινε στα παιδιά τους τότε.
Αυτό δεν απαλλάσσει τους κατηγορούμενους απ' όσα έκαναν στα παιδιά.
Η υπόθεση δεν αφορά τους γονείς.
Μετά τη δημοσιοποίηση της αγωγής, πολλοί στράφηκαν εναντίον μου
επειδή έλεγαν ότι λέω ψέματα
ή ότι δεν έπρεπε να αφήσω την οικογένειά μου.
Υπήρχε πολύ μίσος για όλους.
Πιστεύω ότι πολλοί άνθρωποι, αντί να προσπαθήσουν να ακούσουν,
σκέφτηκα αυτόματα ότι προσποιούμασταν.
Ήταν απαίσιο. Σίγουρα.
Έπρεπε να αντιμετωπίσω πολλά, όχι μόνο τα σχόλια μίσους,
αλλά επίσης
αναρωτιέμαι τι θα συμβεί, τι θα σκεφτεί ο κόσμος.
Όλοι στα σόσιαλ λένε ότι λέμε ψέματα.
Ότι θέλουμε λεφτά.
Ειλικρινά, η Κορίν δεν νοιάζεται για τα λεφτά.
Τόσο καιρό ήταν φιμωμένη.
Λέει "Δεν λέω ψέματα.
Μου συνέβη αυτό και θέλω να μάθουν όλοι ότι αυτό μπορεί να συμβεί".
Νιώθω έτοιμη να την αντιμετωπίσω
και να της δείξω ότι είμαστε πιο δυνατοί απ' όσο νομίζει.
Και προειδοποιούμε τον κόσμο
για να μη χρειαστεί να περάσει τα ίδια.
Ναι.
Νιώθω ότι δίνουμε φωνή σε πολλούς ανθρώπους,
ειδικά σε αυτήν τη βιομηχανία,
γιατί τα πράγματα που συμβαίνουν στα παρασκήνια
δεν τα βλέπει ποτέ κανείς.
Οι κατηγορίες κατά της Τίφανι,
οι οποίες περιλαμβάνουν ξυλοδαρμό και παραβιάσεις παιδικής εργασίας,
δεν είναι μοναδικές στην υπόθεση της Πάιπερ Ροκέλ, της Τίφανι.
Είναι κοινές μορφές κακοποίησης
που σαρώνουν τη βιομηχανία των kidfluencer.
Μια δημοφιλής μαμά του YouTube, γνωστή για το αυστηρό στιλ ανατροφής της,
είναι ύποπτη για κακοποίηση παιδιών.
Το kidfluencing είναι η άγρια δύση.
Δεν υπάρχουν κανονισμοί που προστατεύουν αυτούς τους ινφλουένσερ.
Είναι ανεξέλεγκτα όρια της βιομηχανίας του θεάματος.
Γι' αυτό έχουμε αυτήν την αγωγή που πραγματικά…
Η αγωγή πρέπει να είναι η τελευταία γραμμή άμυνας.
Όταν φέρονται έτσι σε ένα παιδί,
δεν θα έπρεπε να προσλαμβάνει ιδιωτικούς δικηγόρους
για να υπερασπιστεί τα δικαιώματά του.
Κύριε Χιλ, σηκώστε το δεξί σας χέρι.
Ορκίζεστε ότι τα στοιχεία που θα δώσετε
είναι η αλήθεια, όλη η αλήθεια, και μόνο η αλήθεια;
Ναι.
Ο Χάντερ ήταν πολύ ενδιαφέρων χαρακτήρας
γιατί πάντα θεωρούσα πως είναι ένα άτομο που με στηρίζει,
που ήταν θύμα της Τίφανι και δεν καταλάβαινε τι είναι σωστό και λάθος.
Οπότε, συμπονούσα τον Χάντερ.
Έχετε δεχτεί ποτέ λεκτική βία από την Τίφανι;
Όχι.
Ποτέ;
Όχι. Έχουμε σχέση. Μαλώνουμε.
Ο Χάντερ φαίνεται καλός τύπος στην επιφάνεια.
Μοιάζει με κάποιον που θέλει να βοηθήσει τα παιδιά να πετύχουν.
Αλλά πιστεύω ότι είναι απλώς ένας αδύναμος άνθρωπος που ελέγχεται από την Τίφανι.
Η συνεργασία με την Τίφανι είναι εκπληκτική. Είναι η καλύτερη
αφεντικίνα, συνεργάτιδα, προπονήτρια, συμπαίκτρια
που έχω συνεργαστεί ποτέ.
Όταν είσαι 20 χρονών, πρέπει να μπορείς να υπερασπίζεσαι τον εαυτό σου
και τα 12χρονα που υποτίθεται ότι είναι οι καλύτεροί σου φίλοι.
Εντάξει. Τρία, δύο, ένα, γράφουμε.
Ο Χάντερ ήταν το τσιράκι της Τίφανι.
Τιφ, πώς θες να το πουν;
Προφανώς, για χάρη του YouTube,
ήθελε να είμαστε ευάλωτοι μαζί του για να τα τραβήξει με την κάμερα.
Το χρησιμοποιούσε προς όφελός του.
Οπότε τώρα δεν τον συμπονώ.
Ήταν ένας περίεργος που έκανε παρέα με 12χρονα.
ΠΑΠΑΡΑΤΣΙ ΕΡΧΕΤΑΙ ΑΝΤΙΜΕΤΩΠΟΣ ΜΕ ΧΑΝΤΕΡ ΚΑΙ ΤΙΦΑΝΙ
Πώς πάει, Χάντερ;
Κάνουμε τη δουλειά μας.
Ερευνούμε μια ιστορία για τη μήνυση.
Καταλαβαίνω, αλλά δεν μπορείς να τραβάς ανήλικο.
Είναι δημόσια περιουσία.
Χρειάζεσαι άδεια.
-Όχι. -Ναι.
ΤΙΦΑΝΙ ΣΜΙΘ ΜΗΤΕΡΑ ΤΗΣ ΠΑΪΠΕΡ
Έντεκα ανήλικοι ισχυρίζονται ότι τους κακοποίησες σεξουαλικά.
Θυμάμαι πως όταν δημοσιοποιήθηκε η αγωγή,
δεν ήμασταν οι μόνοι που κατακρίθηκαν.
Η Τίφανι δέχθηκε πολλή κριτική.
Θυμάμαι την Πάιπερ να ανεβάζει ένα βίντεο που υποστήριζε τη μαμά της.
Αν δεν με βοηθούσε η μαμά μου να πραγματοποιήσω τα όνειρά μου,
δεν θα ήμουν εδώ για εσάς.
Την ευχαριστώ κάθε μέρα.
Της λέω πόσο την ευγνωμονώ γιατί είναι πολύ δυνατή.
Δεν ξέρω αν θα μπορούσα να περάσω αυτό που πέρασε
ή που περνάει ακόμα.
Γνώρισα την Πάιπερ και την Τίφανι για πρώτη φορά το 2021.
Ο φίλος μου με πήγε εκεί
γιατί είχαν κάποιες γάτες για υιοθεσία.
Και λατρεύω τις γάτες.
Από τότε, τις έβλεπα μια φορά τον μήνα.
Μερικούς μήνες, ήταν τρεις φορές τον μήνα.
Έκανα TikTok.
Άραζα εκεί και τους μιλούσα.
Όταν πρωτογνώρισα την Πάιπερ, ήταν χαρούμενη με τους φίλους της.
Ήταν ένα διασκεδαστικό περιβάλλον.
Μετά, στο τέλος, ήταν σαν να είχε κατάθλιψη.
Άρχισε να μην τρώει πολύ.
Ήθελε να είναι απομονωμένη.
Η μαμά της Πάιπερ, η Τίφανι Σμιθ
δέχεται πυρά από πολλά πρώην μέλη της Ομάδας.
Μετά την κατάθεση της αγωγής,
η Τίφανι έλεγε στην Πάιπερ ότι ήταν κακοί άνθρωποι
που ήθελαν τα λεφτά της κι ήθελαν να καταστρέψουν τη φήμη της
κι ότι ποτέ δεν τη συμπάθησαν.
Η Πάιπερ φάνηκε να το πιστεύει.
Και το μοιραζόταν με τον κόσμο αν τη ρωτούσε για τη μήνυση.
Ό,τι έλεγε η Τίφανι, η Πάιπερ το χάραζε στον εγκέφαλό της.
Μόνο αυτό σκέφτεται τώρα.
Έτσι έχει προγραμματιστεί.
Νιώθω ότι φταίω εγώ.
Αν δεν έκανα παρέα με αυτούς τους ανθρώπους που μου έκαναν κάτι τρομερό,
δεν θα συνέβαινε αυτό στην οικογένειά μου.
Αφού καταθέσαμε αγωγή στις αρχές του 2022,
το YouTube έπαψε να νομισματοποιεί τον λογαριασμό της Πάιπερ.
Μπορούσε να ανεβάζει βίντεο, αλλά όχι να βγάζει λεφτά.
Τα έσοδά της από το YouTube πήγαν από 500.000, 600.000 τον μήνα σε μηδέν.
Το YouTube είπε ότι έχει να κάνει με τις οδηγίες περιεχομένου
και παραβιάσεις των όρων παροχής υπηρεσιών.
Έχουμε πολιτικές σχετικά με την ευθύνη του δημιουργού,
αν η συμπεριφορά των δημιουργών εκτός πλατφόρμας
ή αν οι ειδήσεις εκτός πλατφόρμας βλάψουν το ευρύτερο οικοσύστημα δημιουργών,
βγαίνουν προσωρινά από το πρόγραμμα νομισματοποίησης.
Η απονομισματοποίηση είναι σαν μια μεγάλη τιμωρία.
Το YouTube το κάνει για πραγματικά αμφιλεγόμενους δημιουργούς περιεχομένου.
Αυτό είναι το πρόβλημα.
Αναλαμβάνουν δράση μόνο όταν τραβήξουν την προσοχή τα ΜΜΕ.
Μετά την αγωγή, τα πράγματα αρχίζουν να καταρρέουν.
Οι μεγάλες συμφωνίες καταρρέουν. Οι μάρκες αποσύρονται.
Κανείς δεν θα συνεργαστεί με έναν δημιουργό
που βρίσκεται στο επίκεντρο ενός σκανδάλου.
Λόγω της αγωγής, έπρεπε να ανοιχτούν.
Ψάχνει άλλες διόδους.
Η Τίφανι ψάχνει άλλες διόδους για να βγάλει λεφτά από το παιδί της.
Καταφεύγει σε άλλες πλατφόρμες, όπως το Snapchat.
Το Snapchat είναι διαφορετικό από άλλες εφαρμογές, γιατί δεν υπάρχουν σχόλια.
Κάνουν δημοσιεύσεις, βγάζουν λεφτά και δεν τραβάνε πολλή προσοχή.
Ξέρω ότι η Πάιπερ είναι και σε μια άλλη ιστοσελίδα που λέγεται BrandArmy.
Το BrandArmy συγκρίνεται συχνά με το OnlyFans,
αλλά δεν έχει γυμνό.
Στο BrandArmy, μπορείς να δημιουργείς περιεχόμενο αν είσαι άνω των 13.
Αλλά για να εγγραφείς στο περιεχόμενο,
πρέπει να είσαι 18.
Δηλαδή, το BrandArmy είναι ιστοσελίδα
που επιτρέπει σε ενήλικες να εγγραφούν σε αποκλειστικό περιεχόμενο ανηλίκων.
Δεν ξέρω πώς το δικαιολογεί η ιστοσελίδα.
Δεν ξέρω πώς είναι νόμιμο.
Αλλά είναι κάτι που υπάρχει στον ψηφιακό κόσμο σήμερα.
Κι ειλικρινά, μου προκαλεί αηδία.
Πολλοί νέοι ινφλουένσερ έχουν καταλάβει
ότι υπάρχει αγορά για να πουλήσουν επιπλέον περιεχόμενο.
Το Meta έκανε δική του έρευνα και διαπίστωσε ότι πολλοί χρήστες
που είναι πρόθυμοι να πληρώσουν για αυτό το επιπλέον παιδικό υλικό,
ήταν χρήστες που είχαν υποδείξει
μέσω αλληλεπιδράσεων στις πλατφόρμες ότι ενδιαφέρονταν για παιδιά.
Μπορούν να εκμεταλλευτούν αυτά τα παιδιά με πολλούς τρόπους.
Υπήρξαν ιστορίες διαδικτυακής παρακολούθησης.
Υπήρξαν ιστορίες παρακολούθησης δια ζώσης.
Και συμβαίνουν πολλά τρομακτικά πράγματα.
Δεν ξέρω τι είναι πιο επιζήμιο.
Το γεγονός ότι ανώνυμοι ενήλικες ακολουθούν αυτά τα παιδιά
ή ότι σε μικρή ηλικία τα παιδιά ξέρουν ότι αυτό είναι μια πραγματικότητα.
Και συνεχίζουν να φέρονται προκλητικά
γιατί ξέρουν ότι οι προκλητικές ενέργειες
θα τραβήξουν περισσότερα λάικ, περισσότερα σχόλια και περισσότερα έσοδα.
Βλέπω παιδιά σε πλατφόρμες που δεν θα έπρεπε να βρίσκονται
μόνο και μόνο για να τα εκμεταλλεύονται και να βλέπουν προκλητικές φωτογραφίες,
είναι πολύ λάθος
και δεν θα έπρεπε να είναι καν διαθέσιμο,
καθώς δεν είναι αρκετά ώριμα ώστε να πάρουν αυτές τις αποφάσεις.
Πρέπει να βγάλω όλα αυτά τα σημάδια από φιλιά,
πάμε να τα βγάλουμε.
Πονάει η καρδιά μου όταν βλέπω την Πάιπερ έτσι.
Και ποιος ξέρει αν έχει την επιλογή να συμμετάσχει.
Η Πάιπερ που ήξερα
δεν θα ήθελε να το κάνει.
Ανησυχώ λίγο.
Βλέπω το περιεχόμενο πλέον, την Πάιπερ με μαγιό.
Θα ήθελα να μάθω τι συμβαίνει.
Παρατήρησα ότι η Πάιπερ πάντα ανησυχεί για τα λεφτά.
Ανησυχούσε ότι έπρεπε να πληρώσουν την υποθήκη τους
κι έπρεπε να πληρώσουν 20.000 δολάρια σε γατοτροφή για τις 70 γάτες τους.
Σίγουρα φαινόταν ότι ήταν ευθύνη της Πάιπερ
να κρατήσει όρθιο το σπίτι.
Άρχισε να κάνει πιο προκλητικούς χορούς,
να φοράει προκλητικά ρούχα και να το παίζει μεγαλύτερη,
δεν φαίνεται 15 ή 16 χρονών.
Ξέρω ότι πολλές φορές έκαναν κανονική φωτογράφιση
και μετά φορούσε συγκεκριμένο ρούχο από μια μάρκα που θέλουν για το BrandArmy.
Μια φορά της είπε "Έλα, Πάιπερ. Τώρα ποζάρεις για το BrandArmy".
Κι η Πάιπερ έσκυψε και τούρλωσε τον πισινό της
κι άρχισε να αγγίζει το σώμα της
με έναν πολύ σεξουαλικό, ανατριχιαστικό τρόπο.
Πού βάζει το όριο η Τίφανι;
Έβαλε το παιδί της σε μια πλατφόρμα
που περπατάει
και χορεύει με μπικίνι για συνδρομητές;
Δεν σταματάει.
Δεν σταματάει μέχρι και σήμερα.
Το γεγονός ότι η Τίφανι δραστηριοποιείται ακόμα με ξεπερνά.
Με ξεπερνά, γιατί λίγο μετά τη μήνυση,
το FBI ήρθε σε επαφή μαζί μας.
"Θέλουμε να μιλήσουμε στα κορίτσια σας".
Το FBI είχε επισκεφθεί κάθε παιδί που είναι σε αυτή τη μήνυση.
Έχουν όλο τον φάκελό μας.
Έχουν όλες τις ιστορίες.
Υπάρχουν αναφορές της αστυνομίας σε πολλές περιοχές γύρω από το Λος Άντζελες.
Αλλά δεν παίρνουμε απαντήσεις.
Ο πράκτορας του FBI μού είπε
ότι δεν θα δικάσουν μια υπόθεση
αν δεν έχουν αδιάσειστα στοιχεία και δεν είναι βέβαιοι ότι θα κερδίσουν.
Οπότε, δεν ξέρω…
Ήταν η τελευταία φορά που είχα νέα από τον πράκτορα κι από τον ερευνητή.
Η κυβέρνηση δεν έχει καμία όρεξη
να εφαρμόσει ουσιώδεις κανονισμούς στη βιομηχανία.
Ακόμα τη θεωρούν γελοία. Οι νομοθέτες είναι συνήθως 70 με 80 ετών.
Δεν παίρνουν αυτόν τον κόσμο στα σοβαρά.
Τον κοροϊδεύουν. Τον χλευάζουν.
Κύριε Ζάκερμπεργκ, πείσατε πάνω από δύο δισεκατομμύρια ανθρώπους
να παραχωρήσουν όλα τα προσωπικά τους στοιχεία
με αντάλλαγμα να βλέπουν
τι έφαγαν για βραδινό οι φίλοι τους από το λύκειο.
Αυτό δεν είναι το επιχειρηματικό σας μοντέλο;
Δεν θα το χαρακτήριζα έτσι.
Αν πάνε να ρυθμίσουν τη βιομηχανία,
θα είναι σαν χιμπατζής που λύνει έναν κύβο του Ρούμπικ.
Ειλικρινά, αυτό είναι πιο πιθανό.
Αν δεν πάρουμε τη βιομηχανία στα σοβαρά,
αν δεν θεωρήσουμε ότι πρόκειται για εργασία,
τα παιδιά την έκατσαν.
Καλώς ήρθατε στο κανάλι μου. Σήμερα θα κάνουμε ακόμα μια φάρσα!
Με λένε Κρις Μακάρτι
κι είμαι ιδρύτρια και διευθύντρια του Quit Clicking Kids.
Προσπαθώ να προστατεύσω τους ανήλικους ινφλουένσερ, προτείνω νομοθεσίες
ώστε να προστατεύονται τα παιδιά στο διαδίκτυο.
Άρχισα αυτό το εγχείρημα στη Γ' Λυκείου.
Υπήρχαν κάποιες ειδήσεις που με έκαναν να αναρωτηθώ
τι συμβαίνει με τους ανήλικους ινφλουένσερ.
Υπάρχουν πολλά διαφορετικά επίπεδα.
Μια από τις μεγαλύτερες παρανοήσεις είναι να μην το θεωρούμε δουλειά,
ειδικά για τα παιδιά.
Δεν είναι χόμπι για πολλούς από αυτούς τους ινφλουένσερ.
Είναι δουλειά.
Σε κάποιες περιπτώσεις, είναι η βασική ή η μόνη πηγή εισοδήματος
για τις οικογένειες.
Αυτό ασκεί μια αδικαιολόγητη πίεση στα παιδιά να δημιουργούν περιεχόμενο.
Μπορεί να γίνει πολύ πιεστικό ως παιδί
να ξέρεις ότι μόνο εσύ βγάζεις λεφτά.
Και πιστεύω ότι μπορεί να γίνει πολύ ασαφές
όταν παίζονται τόσα λεφτά και δημοσιότητα.
Μπορεί να δημιουργήσει ζόρικες δυναμικές.
Δεν μπορώ να φανταστώ πώς νιώθει ένα παιδί
όταν είναι η βασική πηγή εισοδήματος για την οικογένειά του.
Όσον αφορά την Πάιπερ,
εκείνη είναι που παράγει εισόδημα για την οικογένειά της
όλα αυτά τα χρόνια.
Μπορεί να πει κανείς ότι η Τίφανι ήταν η μάματζερ
κι ότι δικαιούται κάτι.
Αυτό δεν αναιρεί το γεγονός
ότι όλο αυτό βασίζεται στην εκμετάλλευση της κόρης σου.
Έχεις άγχος;
Τώρα δεν έχω άγχος. Προσπαθώ να…
Σε πολλές πολιτείες,
υπάρχουν οι νόμοι Κούγκαν, που είναι προστασία για ανήλικους ηθοποιούς.
Οι γονείς πρέπει να βάζουν στην άκρη ένα ποσοστό από τα κέρδη
ως εγγύηση.
Μέρος της δουλειάς που προσπαθώ να κάνω είναι να βεβαιωθώ
ότι αυτά τα παιδιά προστατεύονται όπως οι ανήλικοι ηθοποιοί.
Οι νόμοι πλέον στην Αμερική αρχίζουν να εκσυγχρονίζονται.
Το Ιλινόι είναι η πρώτη πολιτεία
που διασφαλίζει ότι παιδιά που εμφανίζονται σε βίντεο
αποζημιώνονται για τη δουλειά τους.
Η Καλιφόρνια έχει πλέον νομοθεσία
παρόμοια με αυτή του Ιλινόι.
Σήμερα, ο κυβερνήτης υπέγραψε δύο νόμους
ώστε ανήλικοι ινφλουένσερ να μην πέφτουν θύματα εκμετάλλευσης,
δίπλα στην τραγουδίστρια Ντέμι Λοβάτο.
Μου δίνει ελπίδα ότι μια πολιτεία όπως η Καλιφόρνια,
που έχει σχετικά υψηλό πληθυσμό ανήλικων ινφλουένσερ,
κάνει τα πρώτα βήματα προς την αλλαγή.
Ελπίζω να μπήκαν τα θεμέλια,
όχι μόνο για οικονομική αποζημίωση,
αλλά κι ως προς τους δασκάλους, το ρυθμιζόμενο ωράριο εργασίας,
και τη διασφάλιση ότι οι οικογένειες ακολουθούν τις βέλτιστες πρακτικές
και προστατεύουν τα παιδιά.
Η ΚΑΛΙΦΟΡΝΙΑ ΕΚΔΙΔΕΙ ΝΟΜΟΥΣ ΠΡΟΣΤΑΣΙΑΣ ΟΙΚΟΝΟΜΙΚΗΣ ΑΣΦΑΛΕΙΑΣ ΤΩΝ ΠΑΙΔΙΩΝ
Είναι μια αρχή.
Κάνει τίποτα; Όχι.
Μπορείς ακόμα να τα εκμεταλλευτείς αν πληρώσεις.
Μακάρι να υπήρχε τρόπος να ρυθμίσω τον κόσμο των σόσιαλ για τα παιδιά.
Δεν ξέρω πώς μπορεί να γίνει.
και μακάρι να κάνω λάθος,
αλλά δεν ξέρω πώς βρίσκεις έναν τρόπο ρύθμισης
ή πώς ελέγχεις την αυλή ή το σαλόνι κάποιου
ενώ η μαμά κι ο μπαμπάς τραβάνε φωτογραφίες του παιδιού.
Δεν πιστεύω ότι είναι εφικτό.
Επιτρέψαμε στις πλατφόρμες να κλιμακώνονται ανεξέλεγκτα τόσο καιρό.
Σαν να ξαναβάζεις ένα τζίνι στο λυχνάρι.
Αλλά μπορούμε να κάνουμε κάποια πράγματα. Πρέπει να εκπαιδεύσουμε τον κόσμο.
Να αλλάξουμε την κουλτούρα, τους κανόνες ανατροφής.
Θες να μάθεις ποιος είναι υπεύθυνος;
Οι γονείς δεν πρέπει να βάζουν τα παιδιά σε μια κατάσταση
όπου μπορούν να τα εκμεταλλευτούν.
Όταν τα παιδιά δείχνουν την προσωπική τους ζωή
σε οποιοδήποτε κοινό,
ο κόσμος πρέπει να αναρωτιέται
"Είναι σωστό να προβάλλονται σε ξένους οι ευαίσθητες πτυχές του παιδιού μου;"
Θα το πρότεινα στα παιδιά μου ή στα εγγόνια μου;
Μάλλον όχι.
Πιστεύω ότι υπάρχει ασφαλής τρόπος να δημιουργήσουμε μια διαδικασία
που είναι πιο ασφαλής; Φυσικά.
Το πρόβλημα είναι το επιχειρηματικό μοντέλο που έχουν οι πλατφόρμες
και τα καπιταλιστικά κίνητρα.
Τα έσοδα που παράγουν η Τίφανι κι ο Χάντερ
είναι εκατοντάδες χιλιάδες δολάρια τον μήνα.
Αυτό ήταν τεράστιο κίνητρο ώστε να κάνουν
αυτά που έκαναν στα παιδιά.
Σόγιερ, πιάσε τους γοφούς της.
-Είναι περίεργο. -Πάιπερ, γύρνα.
Και φιλιέστε…
Ελπίζω το κοινό να καταλάβει
ότι δεν πρέπει να καταναλώνει αυτό το περιεχόμενο
χωρίς να αναγνωρίζει το κακό που προκαλεί στα άτομα
που χρησιμοποιούνται για τη δημιουργία του περιεχομένου.
Αυτό που δίνει καύσιμο κι ώθηση σε αυτούς τους λογαριασμούς
είναι οι εγγραφές, οι ακόλουθοι,
αυτοί που αγοράζουν τα προϊόντα που χρηματοδοτούν τους λογαριασμούς.
Αν αφαιρούμε την προσοχή από αυτούς τους λογαριασμούς,
αποθαρρύνουμε τους γονείς από το να εκθέτουν τα παιδιά τους
για το περιεχόμενο.
Ελπίζω να σταματήσουν να καταναλώνουν αυτό το περιεχόμενο.
Κάντε λάικ, εγγραφή κι ενεργοποιήστε τις ειδοποιήσεις.
Νιώθω μια πικρία για το YouTube και τα μέσα κοινωνικής δικτύωσης.
Και πιστεύω ότι το πάθος μου
σίγουρα έχει μειωθεί.
Έκανα ένα διάλειμμα από το YouTube.
Ήταν πολύ εξευτελιστικό.
Είναι δύσκολο να προσπαθείς να βρεις κίνητρο
όταν λαμβάνεις άσχημα σχόλια.
ΣΕ ΜΙΣΩ ΠΟΥ ΠΑΡΑΤΗΣΕΣ ΤΗΝ ΠΑΪΠΕΡ
ΙΟΥΝΙΟΣ 2024
Μας έχουν κάνει μια προσφορά διακανονισμού.
Ανέφερα τον διακανονισμό στην Κλερ.
Δεν ήταν πολύ χαρούμενη.
Δεν χάρηκε, επειδή ήθελε να ανέβει στο εδώλιο
και να πει σε όλο το δικαστήριο, στον δικαστή και τους ενόρκους
τι της συνέβη.
Πιστεύει ότι η Τίφανι τη γλίτωσε.
Και δεν μπορώ
παρά να συμφωνήσω.
Όλοι είπαμε "Θέλαμε να μαθευτεί.
Θέλαμε να μάθει ο κόσμος τι συμβαίνει, τι μπορεί να συμβεί".
Το διαδίδουμε.
Ο κόσμος θα μάθει τι μας συνέβη.
Αυτός ήταν ο στόχος μας.
Μπορεί να τελειώσαμε με τη μήνυση.
Αλλά δεν σταματήσαμε να μοιραζόμαστε την εμπειρία μας.
Κι ελπίζω να εμποδίσουμε
άλλα παιδιά από το να περάσουν αυτά που πέρασαν τα δικά μας.
Μου στέρησαν κάθε ευκαιρία να συμμετέχω στη ζωή του γιου μου.
Αλλά η Τίφανι έχει ακόμα την κόρη της.
Κατηγορείται για τόσες κακοποιήσεις,
αλλά έχει ακόμα την κόρη της κι εγώ στερήθηκα τον γιο μου.
Από πολλές απόψεις, η δικαιοσύνη πεθαίνει με μια μήνυση.
Η Τίφανι είναι ακόμα ελεύθερη να φτιάχνει το περιεχόμενο που φτιάχνει.
Έρχονται νέα παιδιά, τώρα έχει νέα ομάδα.
Θα συνεχίσει να βρίσκει κόσμο.
Πάντα υπάρχει ο επόμενος.
Ακόμα συμβαίνει. Ακόμα συνεχίζεται.
Θα περίμενες ότι η αγωγή θα την έκανε να σταματήσει, κι όμως.
Δεν είναι μόνο αυτά τα 11 παιδιά.
Είναι τόσα άλλα.
Πολλά άλλα.
Κι αν δεν γίνει κάτι,
δεν θα είναι τα τελευταία παιδιά.
Υπάρχει ένα θύμα σε αυτή την ιστορία
που δεν εκπροσωπείται
κι ίσως να μην ξέρει ότι είναι θύμα.
Η Πάιπερ.
-Σίγουρα. -Ναι.
-Η Πάιπερ δεν έχει φωνή σε όλα αυτά. -Ναι.
Δεν είναι εδώ.
Είναι περιορισμένη στο τι μπορεί να κάνει και με ποιον μπορεί να αλληλεπιδράσει.
Το πρώτο θύμα είναι η Πάιπερ.
Από τις μέρες των καλλιστείων
κι από τις πρώτες μέρες που η Κορίν έκανε βίντεο μαζί της,
ήταν ένα κοριτσάκι.
Κορίν! Πάμε!
Πάιπερ!
Πάμε!
Έτσι!
Στα προηγούμενα βίντεο, όταν ήταν μικρότερη,
είχε λίγο φως.
Ήταν συναρπαστικό και διασκεδαστικό.
Βλέπω τα βίντεο τον τελευταίο χρόνο
και δεν φαίνεται συναρπαστικό.
Δεν φαίνεται διασκεδαστικό. Δεν φαίνεται χαρούμενη.
Κι είναι ανησυχητικό.
Προσπαθώ να μη γελάσω, εντάξει;
Συνέχισε. Έλα.
"Θα σας δείξουμε πώς παίζεται". Μόνο αυτό έχεις να πεις.
Φανταστείτε έναν κόσμο όπου κάθε φορά που κάνετε οτιδήποτε,
δεκάδες χιλιάδες άνθρωποι μπορούν να σας σχολιάσουν και να σας κρίνουν.
Δεν έχετε την ελευθερία να δοκιμάζετε πράγματα και να κάνετε λάθη.
Αυτό που δεν θυμάται ο κόσμος
είναι πως ένα αληθινό παιδί με αληθινά συναισθήματα
αυτήν τη στιγμή καταστρέφεται από την αρνητική προσοχή του κοινού.
Πρέπει να ανησυχείς για την ευημερία του παιδιού
και για την ικανότητά του να καταλάβει ποια είναι η θέση του στον κόσμο.
Άντε. Δώσε ένα φιλάκι στην κάμερα.
Ελπίζω η Πάιπερ να καταλάβει πού έχει μπλέξει και να φύγει.
Δεν το καταλαβαίνει.
-Το ξέρω. -Το θεωρεί φυσιολογικό.
Είναι κρίμα.
Η μαμά της είναι στο αυτί της συνεχώς. Κι αν μας βλέπει τώρα,
δεν είναι φυσιολογικό αυτό.
Ναι. Πήγαινε κάπου που δεν έχει σχέση με τον Χάντερ,
που δεν έχει σχέση με την Τίφανι.
Γιατί νιώθω πως όταν φύγαμε όλοι, θέλαμε να φύγει κι η Πάιπερ.
Αλλά νιώθω πως όλοι έπρεπε να το κάνουμε
για να σώσουμε τους εαυτούς μας.
Ακόμα κι αν δεν θέλαμε, επειδή νιώθαμε άσχημα που αφήνουμε κάποια πίσω.
Μου ήταν πολύ δύσκολο να αφήσω την Πάιπερ
γιατί δεν ήθελα να νιώσει ότι την εγκατέλειπα.
Προσπαθώ να μην κλάψω.
Εντάξει.
Ήταν πολύ δύσκολο,
ειδικά εφόσον είχα κάποια στην ηλικία μου που είναι στην οικογένειά μου
και μπορούμε να συνδεθούμε και να γίνουμε φίλες.
Ήταν δύσκολο που την άφησα.
Κι ακόμα νιώθω άσχημα.
Θέλω να ξέρει ότι δεν φταίει εκείνη.
Δεν θέλω να κατηγορεί τον εαυτό της.
Ακόμα την αγαπώ και νοιάζομαι πολύ για εκείνη.
Πάμε. Ξεκινάει.
Τρία, δύο, ένα.
Είμαστε όλοι εδώ για εκείνη και θα τη βοηθούσαμε.
Της αξίζει κάτι πολύ καλύτερο.
Η Πάιπερ είναι πολύ γλυκό κορίτσι.
Της αξίζουν καλοί φίλοι κι ένα καλό περιβάλλον.
Η ΤΙΦΑΝΙ ΣΜΙΘ, Ο ΧΑΝΤΕΡ ΧΙΛ ΚΑΙ Η ΠΑΪΠΕΡ ΡΟΚΕΛ, ΜΕΣΩ ΔΙΚΗΓΟΡΟΥ,
ΑΡΝΗΘΗΚΑΝ ΝΑ ΔΩΣΟΥΝ ΣΥΝΕΝΤΕΥΞΗ Ή ΝΑ ΚΑΝΟΥΝ ΣΧΟΛΙΟ ΓΙΑ ΤΗ ΣΕΙΡΑ.
Η ΤΙΦΑΝΙ ΣΜΙΘ ΑΡΝΗΘΗΚΕ
ΤΙΣ ΚΑΤΗΓΟΡΙΕΣ ΤΩΝ ΠΡΩΗΝ ΜΕΛΩΝ ΚΑΙ ΤΩΝ ΓΟΝΙΩΝ ΤΟΥΣ.
Η ΣΜΙΘ ΚΑΙ Ο ΧΑΝΤΕΡ ΧΙΛ ΑΡΝΗΘΗΚΑΝ
ΤΟΥΣ ΙΣΧΥΡΙΣΜΟΥΣ ΤΗΣ ΑΓΩΓΗΣ ΤΟΥ 2022.
ΔΕΝ ΕΧΟΥΝ ΑΠΑΓΓΕΛΘΕΙ ΚΑΤΗΓΟΡΙΕΣ ΓΙΑ ΚΑΝΕΝΑΝ ΑΠΟ ΤΟΥΣ ΔΥΟ.
ΤΟ 2024, ΕΓΙΝΕ ΔΙΑΚΑΝΟΝΙΣΜΟΣ 1,85 ΕΚΑΤ. ΔΟΛΑΡΙΩΝ
ΠΟΥ ΘΑ ΜΟΙΡΑΣΤΕΙ ΣΤΟΥΣ ΕΝΤΕΚΑ ΕΝΑΓΟΝΤΕΣ.
ΑΝ ΕΣΕΙΣ Ή ΚΑΠΟΙΟΣ ΠΟΥ ΓΝΩΡΙΖΕΤΕ ΕΧΕΙ ΚΑΚΟΠΟΙΗΘΕΙ ΣΕΞΟΥΑΛΙΚΑ,
ΜΠΟΡΕΙΤΕ ΝΑ ΒΡΕΙΤΕ ΠΛΗΡΟΦΟΡΙΕΣ ΣΤΟ WWW.WANNATALKABOUTIT.COM
Υποτιτλισμός: Χριστίνα Φλώρου